เป็นแผลบริเวณหนังหุ้มปลายครับ ลักษณะแผลเหมือนรอยแตกๆ บริเวณอถวเส้นสองสลึง จำนวน3ขีด และหนังบริเวณแผลลอกออกครับ ต้องดึงลงมาถึงจะเห็นมีอาการคันเล็กน้อยบริเวณแผล แต่ไม่เปนตุ่มใสและไม่มีน้ำหนองไหล เวลาปัสสาวะไม่มีอาการปวดแสบครับ
สวัสดีค่ะ อาการมีแผลบริเวณหนังหุ้มปลายอวัยวะเพศชาย คล้ายแผลถลอกลอกออกมานั้น อาจจะเกิดจาก แผลถลอกตามหลังการเสียดสี การทำกิจกรรมทางเพศที่รุนแรงเกินไป การติดเชื้อราหรือเชื้อแบคทีเรียตรงบริเวณเยื่อบุอวัยวะเพศ การติดเชื้อโรคติดต่อทางเพศสัมพันธ์เช่นเริม หูด แผลริมอ่อน เป็นต้นในเบื้องต้น ควรจะงดการทำกิจกรรมทางเพศหรือการช่วยตัวเองไปก่อนจนกว่าแผลจะสมานกันดี ใช้น้ำเปล่าสะอาดล้างทำความสะอาดอวัยวะเพศ ไม่ใช้สบู่ไปถูตรงๆ ใส่เสื้อผ้าที่ระบายอากาศดี ไม่ให้เกิดความอับชื้น แผลขนาดเล็กหรือรอยถลอกส่วนใหญ่มักจะค่อยๆสมานกันเองได้ ถ้าแผลขนาดใหญ่ดูมีการติดเชื้อควรได้รับยาฆ่าเชื้อและยาแก้อักเสบที่ไม่ใช่สเตียรอยด์ภายใต้การดูแลของแพทย์ร่วมด้วย ดังนั้นถ้าแผลใหญ่ขึ้น ลุกลาม เจ็บเยอะ แสบ หรือแผลมีหนองหรือเลือดไหล ปัสสาวะแล้วแสบ ควรต้องไปพบแพทย์เพื่อตรวจเพิ่มเติม